laion/Wikipedia-Exotic huggingface dataset:
פויקה (הר געש)

פּוֹיקֶה (בשפת הרפה נוי: Poike) הוא הר געש כבוי, הקדום ביותר מבין שלושת הרי הגעש הכבויים היוצרים את אי הפסחא, אי באוקיינוס השקט השייך לצ'ילה. ההר התרומם מקרקעית האוקיינוס לאחר שתי התפרצויות, שהראשונה בהם התרחשה לפני כשלושה מיליון שנים, והשנייה לפני כ-900,000 שנים. סחיפה ימית ממושכת צמצמה את שטח הר פויקה לחצי אי באורך 5 קילומטרים ממזרח למערב וברוחב 3.5 קילומטרים מצפון לדרום. פסגת ההר בגובה 370 מטרים היא לוע רדוד, הקרוי "פו אה קטיקי" (Pu A Katiki), שבניגוד ללועות של שני הרי געש אחרים שבאי (ראנו רארקו וראנו קאו) הוא יבש לחלוטין. קוטרו 150 מטרים ועומקו 15 מטרים. צוקים בגובה 100 מטרים מקיפים את חצי האי. הצוקים בחלק הצפוני הם בזלת או הוואיט פורפיריים המשובצים בשפע פנוקריסטים של פלגיוקלז, בעוד שהרכב הלבה של הצוקים הדרום-מזרחיים אחיד. על המדרון הצפוני של הר פויקה יש שלוש כיפות געשיות טפילות הבנויות טרכיט לבן, המכונות: "מאונגה ואי אה הווה" (Maʻunga Vai a Heva), "מאונגה טאה טאה" (Maʻunga Tea-Tea) ו"מאונגה פארהא" (Maʻunga Parehe). פויקה היה פעם אי נפרד עד שהלבה שזרמה מטרוואקה חיברה אותו לאי המרכזי. במורד הצפוני, על הצוקים, יש מערה המכונה אנה או קקה (Ana O Keke), או גם "מערת הבתולות". אי הפסחא הוא אי געשי הבנוי בעיקר משלושה הרי געש כבויים שהתמזגו: מאונגה טרוואקה, פויקה וראנו קאו. טרוואקה, הפסגה הגבוהה ביותר באי הפסחא (507 מטרים), מהווה את עיקר המסה של האי, בעוד ששני הרי הגעש הנוספים יוצרים את צורתו המשולשת של האי. פויקה, השני בגובהו (370 מטרים), יוצר את הכף המזרחי, וראנו קאו, יוצר את הכף הדרומי. שניהם מתוארכים לפליסטוקן, בעוד שטרוואקה, מתוארך לתקופה שבין הפליוקן לפליסטוקן. על פי תיארוך אשלגן/ארגון, הר פויקה הוא בן שלושה מיליון שנים, הר הגעש טרוואקה הוא בן 300,000 שנים, וראנו קאו – אף שלא תוארך - נוצר בין שניהם. צוק תלול המכונה "תעלת פויקה" מחלק את האי בין קילוחי הלבה מפויקה וממאונגה טרוואקה. מדיה וקבצים בנושא פויקה בוויקישיתוף Karsten M. ,Peter Stoffers, C. Dieter Garbe-Schönberg, The Petrogenetic Evolution of Lavas from Easter Island and Neighbouring Seamounts, Near-ridge Hotspot Volcanoes in the SE Pacific Easter Island
ליגת העל הזמבית

ליגת העל הזמבית נקראת גם הסופר ליג הזמבית, נקראת מסיבות מסחריות גם MTN/FAZ סופר דיוויזיון היא ליגת הכדורגל הבכירה בזמביה, שהוקמה ב-1962. הליגה מנוהלת על ידי התאחדות הכדורגל הזמבית וכפופה לקונפדרציית הכדורגל של אפריקה (CAF). הליגה מתחילה בדרך כלל באוגוסט-ספטמבר ומסתיימת במאי-יוני של העונה העוקבת (עם זאת, עקב מגפת הקורונה העונה האחרונה הסתיימה באוגוסט). נכון לעונת 2019/2020, בליגה 18 קבוצות, כאשר הקבוצות המסיימות במקומות הראשון (האלופה) וה-2 (הסגנית) מעפילות לליגת האלופות האפריקאית, והקבוצה שמסיימת במקום ה-3 מעפילה לגביע הקונפדרציה האפריקאי. הקבוצות שמסיימות במקומות ה-15,16,17,18 יורדות לליגת המשנה הזמבית ("הליגה הלאומית הראשונה"). קבוצת אנקנה שמקורה בקיטווה היא קבוצת הכדורגל המצליחה ביותר בזמביה, עם 13 זכיות באליפות הליגה. שניות בדירוג הם קבוצת הכדורגל של מופולירה וונדררס שמקורה במופולירה וקבוצת הכדורגל של זסקו יונייטד שמקורה באנדולה, עם 9 אליפויות ליגה כל אחת. הליגה מדורגת בין עשרת המקומות הראשונים בדירוג הליגות ה-5 שנתי של ה-CAF (דירוג הליגות האפריקאי) באופן מסורתי. קבוצה המסומנת בכתב מודגש זכתה בגביע הזמבי באותה העונה והשלימה דאבל מקומי. אתר האינטרנט הרשמי של ליגת העל הזמבית
לוסי ראסל

לוסי ראסל (באנגלית: Lucy Russell; נולדה ב-1972) היא שחקנית אנגלייה. הופעת הבכורה של ראסל הייתה בסרט "מעקבים" של כריסטופר נולאן משנת 1998. היא ידועה מהופעתה בתפקיד גרייס אליוט בסרטו של אריק רוהמר "האנגליה והדוכס". מאז שיחקה במגוון תפקידים בקולנוע ובטלוויזיה. ראסל ונולאן הכירו ביוניברסיטי קולג' לונדון, שם היא למדה איטלקית. ב"באטמן מתחיל", סרט נוסף של כריסטופר נולאן, שיחקה לוסי בתפקיד אורח במסעדה המשוחחת עם ברוס ויין אודות באטמן. ב-2007 הופיעה ראסל בסרט "אנג'ל" בתפקיד אחותו של הדמות שגילם מייקל פסבנדר. הסרט הקצר "דייזי", בו שיחקה בתפקיד שרה, זכה בפרס הסרט הקצר הבריטי הטוב ביותר בפסטיבל הקולנוע העצמאי של לונדון, בפרס הסרט הזר הטוב ביותר בפסטיבל הסרטים איידלווילד לשנת 2016, ובפרס פלטינום רני בפסטיבל הסרטים הבינלאומי של יוסטון. ראסל הופיעה בתפקיד די בסרט "Murmur", שהיה מועמד לפרס הסרט הקצר הטוב ביותר בפסטיבל הסרט הקצר של לונדון, ובפרס אנסמבל השחקנים הטוב ביותר בפסטיבל הסרט הקצר של לונדון Lift Off. מלבד אנגלית ראסל דוברת צרפתית ואיטלקית שוטפת, ויש לה ידע גם בגרמנית וספרדית. היא עוסקת בסיוף, רכיבה על סוסים, סקי והחלקה על קרח. ב-2020 שיחקה ראסל בסדרת הדרמה ההיסטורית "מרתה ופרנקלין" בתפקיד מיסי לה-הנד. לוסי ראסל, במסד הנתונים הקולנועיים IMDb (באנגלית) לוסי ראסל, באתר AllMovie (באנגלית) לוסי ראסל, במסד הנתונים הקולנועיים KinoPoisk (ברוסית) Jeffries, Stuart (13 בפברואר 2002). "Off With Her Head". The Guardian. נבדק ב-12 ביוני 2016. {{cite news}}: (עזרה) "Lucy Russell - Hamilton Hodell - CV". www.hamiltonhodell.co.uk. נבדק ב-2016-12-18. "Atlantic Crossing - Beta Film". "Lucy Russell Filmography and Movies". Fandango. נבדק ב-2016-12-18.
זאק ארץ

זאק ארץ (באנגלית: Zach Ertz; נולד ב-10 בנובמבר 1990) הוא שחקן פוטבול אמריקאי, המשחק בקבוצת אריזונה קארדינלס בעמדת הטייט אנד. ארץ שיחק עם פילדלפיה איגלס לאורך 8 עונות, נחשב לטייט אנד הטוב ביותר שהיה אי פעם בקבוצה. בשנת 2021 הועבר לקבוצת אריזונה קארדילנס. ארץ זכה עם הפילדלפיה איגלס, בסופרבול LII, לאחר שניצחו את ניו אינגלנד פטריוטס בתוצאה 41–33. ארץ שיחק במדי הפוטבול של אוניברסיטת סטנפורד מעונת 2009 עד 2012. ארץ לא שיחק ב-2009 אך פתח במדי הקבוצה בשלוש השנים שלאחר מכן. בשנתו השלישית הוא רשם 898 יארדים, הכי הרבה בחטיבה שבה קבוצתו שיחקה. בשנת 2013 ארץ נבחר במקום ה-35 בדראפט לשחק במדי פילדלפיה איגלס. בעונתו הראשונה ארץ חתם על חוזה לארבע שנים בשווי של 5.37 מיליון דולר אמריקני. ארץ רשם 36 תפיסות לאורך 469 יאדים ו-4 טאצ'דאונים בעונה הסדירה ועוד 3 תפיסות לאורך 22 יאדים וטאצ'דאון אחד בפלייאופס. בעונתו השנייה של ארץ, הוא היה נחשב לטייט אנד הראשי של הקבוצה, אך ביצועיו היו נמוכים משל הטייט אנד השני של הקבוצה, ברנט סלק. בעונת 2017, ארץ רשם את העונה השנייה הטובה ביותר שלו עד כה, עם 74 תפיסות לאורך 824 יארדים ו-8 טאצ'דאונים בעונה הסדירה. הוא גם הוסיף 18 תפיסות לאורך 192 יארדים וטאצ'דאון אחד בפלייאופס. לאחר שניצחו את שני המשחקים הראשונים שלהם בפלייאופס, קבוצתו של ארץ, פילדלפיה איגלס, הגיעו לסופרבול LII שנערך באצטדיון של מינסוטה ויקינגס נגד ניו אינגלנד פטריוטס. במשחק הזה פילדלפיה איגלס ניצחו 41–33 וארץ רשם 7 תפיסות לאורך 67 יארדים וטאצ'דאון. ארץ אף תפס את הטאצ'דאון האחרון באותו משחק, שבעזרתו קבוצתו ניצחה את המשחק. בעונת 2018, ארץ רשם את העונה הטובה ביותר שלו במדי פילדלפיה איגלס עם 116 תפיסות לאורך 1,163 יארדים ו-8 טאצ'דאונים בעונה הסדירה ועוד 10 תפיסות לאורך 102 יארדים ללא טאצ'דאונים בפלייאופס. משנת 2016 ארץ נשוי לג'ולי ארץ (אנ'), שחקנית נבחרת ארצות הברית בכדורגל נשים. בבעלתו של ארץ עמותה בשם Ertz Family Foundation, שמטרתה לתרום ארוחות חמות ולעזור לנזקקים באזור פילדלפיה. מדיה וקבצים בנושא זאק ארץ בוויקישיתוף זאק ארץ, ברשת החברתית פייסבוק זאק ארץ, ברשת החברתית אקס (טוויטר) זאק ארץ, ברשת החברתית אינסטגרם Ertz Family Foundation · Ertz Family Foundation, Ertz Family Foundation (באנגלית)
אשוב סולטאן

אשוב סולטאן (בטורקית עות'מאנית: آشوب سلطان;‏ 1627 – 3 בינואר 1690) הייתה בת זוגו של הסולטאן העות'מאני אבראהים הראשון והוולידה סולטאן לבנם סולימאן השני. היא הפכה לבת זוגו של אבראהים וב-15 באפריל 1642, ילדה את בנה היחיד שהזאדה סולימאן (סולימאן השני). בתקופת שלטונו של אבראהים הקצבה שלה כללה 1,300 אקצ'ה ביום. הוא גם העניק לה את הכנסות בולו סנג'ק. היא תוארה כאישה פשוטת-לב בעלת אופי סורר. לאחר הדחתו ומותו של הסולטאן אבראהים בשנת 1648, הומלך בנו הבכור, מהמט הרביעי, ולאחר מכן התיישבה אשוב ב"ארמון הישן". זה הביא עליה שלושים ותשע שנות מאסר ב"ארמון הישן". אשוב קיוותה שהסכסוך בין אמו של מהמט, טורהאן סולטאן, לבין חמותה, קסם סולטאן, ישנה את מזלה בכך שהיא תהפוך לולידה סולטאן בעצמה. קסם תכננה להרוג את כלתה ולהדיח את נכדה סולטאן מהמט בעזרת כמה קצינים בכירים בחיל היניצ'רי ולהמליך במקומו את שהזאדה סולימאן. עם זאת, מליקה האטון הזהירה את טורהאן וזו הצליחה להוציא להורג בחניקה את חמותה בעזרת הסריסים בהרמון בשנת 1651. אשוב עצמה ניצלה מההוצאה להורג מאחר שנחשדה במזימה נגד טורהאן ובנה הסולטאן. בשנים 1673–1672 היא הקימה קרן באיסטנבול. בשנת 1687 הודח מהמט הרביעי ואת כס המלוכה תפס סולימאן השני, בנה של אשוב והיא הפכה לולידה סולטאן הבאה. ביולי 1688 היא עברה עם בנה לאדירנה. אשוב נפטרה בארמון אדירנה ב-3 בינואר 1690, לאחר שהייתה חולה ומרותקת למיטה במשך שנה. היא נקברה במאוזוליאום של סולימאן המפואר במסגד סולימאנייה, איסטנבול. קסם סולטאן טורהאן הדיג'ה סולטאן
מרכז נתוני האסטרונומיה בשטרסבורג

מרכז נתוני האסטרונומיה בשטרסבורג (בצרפתית: Le Centre de données astronomiques de Strasbourg, בגרמנית: Das Astronomisches Datenzentrum von Straßburg, באנגלית: The Strasbourg Astronomical Data Center, בראשי תיבות: CDS) הוא מרכז נתונים הממוקם בשטרסבורג, צרפת, שאוסף, מקטלג ומפיץ מידע אסטרונומי ברחבי העולם, מכל תחומי החיים: מאמרים מדעיים, נתונים תצפיתיים ותמונות דיגיטציה. אסטרונומים ברחבי העולם משתמשים בשירותים המקוונים של מרכז הנתונים שחבר במערכת הנתונים העולמית של מועצת המדע הבין־לאומית (אנ'). משימת המרכז: איסוף מידע שימושי אודות אובייקטים אסטרונומיים בצורה ממוחשבת שדרוג נתונים אלה על ידי הערכות והשוואות קריטיות הפצת מידע זה בקהילה האסטרונומית הבין־לאומית עריכת מחקר באמצעות נתונים אלה מרכז הנתונים הוקם בשנת 1972 בשם "מרכז נתוני כוכבים" ושינה את שמו למרכז נתוני האסטרונומיה בשטרסבורג בשנת 1983. ה־CDS היה חלוץ להפצת נתונים מדעיים דיגיטליים בעלי ערך מוסף. אבני הדרך העיקריות כוללות את מהפכת טכנולוגיות האינטרנט בשנות ה־90 של המאה ה־20 ופיתוח מצפה וירטואלי בין־לאומי החל משנת 2000. ה־CDS יכול להסתמך על מעל ל־40 שנות הניסיון בתחום זה ולהשתתף ביעילות בפיתוח שירותים המאפשרים גישה ושימוש משותף בארכיונים מקוונים. השירותים המקוונים הניתנים נכון לשנת 2021 על ידי ה־CDS כוללים: SIMBAD - בסיס נתונים של גרמי שמיים מחוץ למערכת השמש VizieR - קטלוג אסטרונומי Aladin - אטלס שמים אינטראקטיבי X-Match - התאמה לקטלוגים שונים שירותים נוספים שהמרכז מספק הם: נומנקלטורה, SimPlay עבור SIMBAD, שירות שאילתה Sesame משמו של אובייקט אסטרונומי, יישום SimPlay וביבליוגרפיה. בנוסף שרותי שותפים: ADS, A&A ,TIPTOPbase. לצד איסוף הנתונים ואחריות תחזוקת השירות, ה־CDS מתחייב על פעילויות מחקר ופיתוח החיוניות להבטחת קיימות לטווח הארוך בתחום בו הטכנולוגיה מתפתחת במהירות רבה. תחומי מחקר ופיתוח כוללים אינפורמטיקה, נתוני עתק ופיתוח מצפה וירטואלי (אנ'). CDS הוא שחקן מרכזי במיצפים וירטואליים עם תפקידים מובילים בפרויקטים אירופיים, במצפה הווירטואלי הצרפתי ובברית המצפה הווירטואלי הבין־לאומי (אנ'). ה־CDS נקרא "תשתיות מחקר" באסטרטגיה הלאומית לתשתיות מחקר 2012–2020 שפורסם על ידי משרד ההשכלה הגבוהה והמחקר בשנת 2012. ה־CDS מהווה תשתית של המכון הלאומי למדעי היקום (צר') במרכז הלאומי למחקר מדעי. המצפה של שטרסבורג (אנ') הוא יחידת מחקר משותפת של המרכז הלאומי הצרפתי למחקר מדעי ושל אוניברסיטת שטרסבורג. מרכז הנתונים משתף פעולה עם הארגונים הבאים: המרכז הצרפתי הלאומי לחקר החלל; סוכנות החלל האירופית; המצפה האירופי הדרומי; נאס"א (מערכת נתוני אסטרופיזיקה (אנ') ומסד נתונים חוץ־גלקטית של נאס"א (אנ')); כתבי עת אקדמיים אסטרונומיים ועם ספקי נתונים ושירותים אחרים ברחבי העולם כמו המרכז הבין־אוניברסיטאי לאסטרונומיה ואסטרופיזיקה (אנ'); המצפה הלאומי לאסטרונומיה של סין (אנ'); המצפה האסטרונומי הלאומי של יפן (אנ'); המכון לאסטרונומיה של האקדמיה הרוסית למדעים (אנ'). בנוסף לעיל, מרכז הנתונים מארח גיבויים של נאס"א ADS ושל כתב העת הבין־לאומי לאסטרונומיה ואסטרופיזיקה (A&A). מרכז הנתונים תורם למרכז הסקר המדעי של טלסקופ החלל ניוטון, בשיתוף צוות האנרגיה הגבוהה במצפה של שטרסבורג. מספר ארגונים תומכים בעבודת מרכז הנתונים, במיוחד המרכז הצרפתי הלאומי לחקר החלל, סוכנות החלל האירופית והמצפה האירופי הדרומי. אתר האינטרנט הרשמי של מרכז נתוני האסטרונומיה בשטרסבורג (באנגלית) אתר האינטרנט הרשמי של המרכז לסקר מדעי של טלסקופ החלל ניוטון (באנגלית)
דס ברמנר

דס ברמנר (באנגלית: Des Bermner; נולד ב-7 בספטמבר 1952 באברצ'ירדר שבסקוטלנד) הוא כדורגלן עבר סקוטי, ששיחק בעמדת הקשר. ברמנר נולד בכפר אברצ'ירדר שבסקוטלנד בשנת 1952. הוא גדל שם והיה חלק משמונת אחיו, אחד מהם בשם קווין ברמנר היה גם כן כדורגלן, וכדי להעביר את השעמום אהב לעסוק בתחומי הרכיבה על אופניים ושחייה. ברמנר אהב במיוחד כדורגל וכשהיה בן עשר מנהל בית הספר שלו העמיד אותו בהרכב הקבוצה עד גיל 15. מאוחר יותר ברמנר הגיע למחלקת הנוער של אברדין הסמוכה ובתחילת שנות השבעים התחיל את הקריירה הרשמית במדי היברניאן. לפני כן שיחק פחות מעשר משחקים במועדון הנוער של דברונבל, ומדצמבר 1972 מצא את עצמו משחק בעמדת המגן האחורי/ימני. במהלך השנים הבאות הפך בסופו של דבר לקשר. ברמנר ערך יותר מ-200 הופעות רשמיות במדי היברניאן ובשנת 1979 עבר מאזורו לוסט מידלנדס, שם שיחק באסטון וילה. הוא הגיעה עימה להצלחות הגדולות בקריירה שלו ובהיסטוריית המועדון. בעונת 1980/81 זכו במפתיע בפוטבול ליג תחת המאמן רון סאונדרס ושנה אחר כך בגביע אירופה לאלופות עם ניצחון 0–1 בגמר על באיירן מינכן. ברמנר היה הכרחי עבור אסטון וילה וביחד עם הקפטן דניס מורטימר קיבעו את הקישור. תוארו האחרון היה הסופר קאפ האירופי בשנת 1982 עם ניצחון 1–3 על ברצלונה בצמד משחקים. במהלך עונת הזכייה בגביע אירופה לאלופות החליף המאמן טוני ברטון את סאונדרס בעקבות תוצאות מאכזבות בליגה. לאחר מכן הפך למאמן יריבתה, ברמינגהאם סיטי, ואיתו התאחד גם ברמנר. בעונתו הראשונה הצליחו לעלות לליגה הראשונה אך כעבור עונה אחת חזרו לשנייה. ברמנר עזב אותה בשנת 1989 ועבר לפולהאם שם נשאר עונה אחת ב-1989/90 ובין השנים 1990–1992 ערך 40 הופעות בסטפורד ריינג'רס. בשנת 1994 שיחק כמה משחקים במועדון החובבנים סוטון טאון. אסטון וילה אליפות אנגליה: 1980/81 מגן הקהילה: 1981 (משותף) גביע אירופה לאלופות: 1981/82 הסופר קאפ האירופי: 1982 מדיה וקבצים בנושא דס ברמנר בוויקישיתוף דס ברמנר, באתר Transfermarkt דס ברמנר, באתר National Football Teams דס ברמנר, באתר FootballDatabase.eu
ראקל ראסטני

אנה ראקל ראסטני (בדנית: Raquel Rastenni;‏ 21 באוגוסט 1915 – 17 באוגוסט 1998), ידועה בשמה המקוצר, ראקל ראסטני הייתה זמרת דנית-יהודייה. ראסטני נולדה בפרברי קופנהגן, בירת דנמרק, לאם תופרת ולאב חייט. בתחילת המאה ה-20 היא והוריה היגרו לרוסיה עד שנת 1935. ראסטני ידעה לדבר דנית, שוודית, יידיש ועברית. בשנת 1936 החלה ראסטני להופיע כרקדנית במופעים מקומיים בעיר אלסינור. בשנת 1938, הופיעה לראשונה כזמרת בתוכנית רדיו. בשנת 1940, היא הקימה שלישיית סווינג שהופיעה ברחבי דנמרק ושוודיה. באותה השנה, ראסטני הוציאה לאור את הסינגל הראשון שלה. באוקטובר 1943 עם פלישת גרמניה הנאצית לדנמרק, ברחו ראסטני ומשפחתה לשוודיה. ראסטני המשיכה להופיע עם תזמורות קברט שונות. בשנת 1945, חזרה לדנמרק, שם הפכה לאחת מזמרות הבלדה המוכרות ביותר בדנמרק. בשנת 1953, ראסטני הוציאה לאור את הסינגל הרווחי ביותר שלה, "Hele ugen alene", שמכר למעלה מ-120,000 עותקים. ראסטני היא האמנית הראשונה שקיבלה אלבום זהב. ב-16 בפברואר 1958 ניצחה ראסטני בקדם הדני לאירוויזיון 1958, "Dansk Melodi Grand Prix", ונבחרה לייצג את דנמרק באירוויזיון. ב-12 במרץ 1958, ראסטני ביצעה את השיר "Jeg rev et blad ud af min dagbog", על בימת התחרות. ראסטני שובצה שישית בסדר ההופעות, לפני בלגיה ואחרי שוודיה. ראסטני זכתה במקום השמיני עם שלוש נקודות. ראסטני השתתפה פעם נוספת בקדם הדני לאירוויזיון 1961 וזכתה במקום האחרון. ראסטני נפטרה ב-17 באוגוסט 1998, ארבעה ימים לפני יום הולדתה ה-83. מדיה וקבצים בנושא ראקל ראסטני בוויקישיתוף ראקל ראסטני, במסד הנתונים הקולנועיים IMDb (באנגלית) ראקל ראסטני, באתר MusicBrainz (באנגלית) ראקל ראסטני, באתר Yandex.Music (ברוסית) ראקל ראסטני, באתר Discogs (באנגלית) Raquel Rastenni - "Jeg Rev Et Blad Ud Af Min Dagbog" Eurovision Song Contest 1958 Eurovision 1958 Results: Voting & Points Raquel Rastenni Wiki, Biography, Net Worth, Age, Family, Facts and More, ג'ון וויט
מגדל רום

מגדל רום הוא מגדל מגורים, הגבוה ביותר והאחרון שנבנה בשכונת פארק צמרת. יוזמת הבנייה היא חברת ישראל קנדה והוא מגדל המגורים השלישי בגובהו בישראל. המגרש שעליו נבנה המגדל נרכש על ידי החברות ישראל קנדה ובסר ביוני 2014, תמורת 220 מיליון שקל. זה היה המגרש ה-12, והאחרון שנותר לבנייה, במתחם מגדלי היוקרה פארק צמרת. המגדל נבנה במתכונת של קבוצת רכישה. פיתוח המגרש, ששטחו כ-5 דונם, התעכב במשך שנים רבות עקב מחלוקות בין בעלי המגרש, קבוצת של 50 בעלים, שחלקם התקשרו עם חברת בסר וחלקם עם חברת קנדה ישראל. המחלוקות שהגיעו אף להליך פירוק שיתוף בבית המשפט, נפתרו לאחר ששתי הקבוצות החליטו לשתף פעולה ולהקים את הפרויקט ביחד. אולם לאחר שסוכמה מכירת המגרש, חברת אאורה, בשליטת איש העסקים יעקב אטרקצ'י, ערערה לבית המשפט המחוזי כנגד ההסכם, ודרשה כי בית המשפט יורה על עיכוב הליכים בפרויקט, אך בקשתה נדחתה. ערעורה של אאורה לבית המשפט המחוזי הוגש כחודש לאחר החלטת בית המשפט השלום בתל אביב, אשר נתן תוקף לסיום הסכסוך המשפטי בין בעלי המגרש. במסגרת הליכי פירוק השיתוף שהתנהלו קודם לכן, פורסמה הזמנה להגשת הצעות לרכישת המגרש, שאליה ניגשה חברת אאורה והציעה 200 מיליון שקל. הסכם רכישת המגרש נחתם לבסוף ביוני 2015. הקמת הבניין החלה ב-2016, על ידי חברת "אלקטרה בנייה". בסוף 2020 הגיע המגדל לגובהו המרבי והוא התאכלס במהלך שנת 2021. המגדל תוכנן על ידי משרד ישר אדריכלים והוא כולל 50 קומות מעל הקרקע וארבע קומות תת-קרקעיות, כ–190 דירות, בריכת שחייה, ספא וחדר כושר. מגדל רום, באתר גורדי השחקים העולמי (באנגלית) רז סמולסקי, בסר וקנדה ישראל רוכשות את המגרש האחרון בפארק צמרת ב–220 מיליון שקל, באתר TheMarker‏, 11 ביוני 2014 שלומית צור, ‏המגרש האחרון בפארק צמרת: מגדל בן 50 קומות ו-189 דירות, באתר גלובס, 10 ביוני 2014 גיא ימין, ‏נדחתה ההתמחרות על המגרש האחרון בפארק צמרת בת"א, באתר גלובס, 26 בדצמבר 2005 יעל דראל, אאורה דרשה לעכב בניית המגדל האחרון בפארק צמרת – ביהמ"ש דחה את בקשתה, באתר כלכליסט, 17 בפברואר 2015 אורי חודי, ‏מגדל אחרון בפארק צמרת: בסר וקנדה ישראל מימשו אופציה, באתר גלובס, 24 ביוני 2015
איניס נזירי

איניס נזירי (באלבנית: Inis Neziri;‏ נולדה ב-12 בינואר 2001) היא זמרת-יוצרת אלבנית. בשנת 2013, בגיל 12, נזירי זכתה במהדורה החמישית של תחרות הילדים האלבנית, "Gjeniu i Vogël". בדצמבר 2017, נזירי השתתפה בקדם האלבני לאירוויזיון 2018, פסטיבלי אי קנגס ה-56, עם השיר "Piedestal". היא זכתה במקום השלישי ולא נבחרה לייצג את אלבניה באירוויזיון. בספטמבר 2018, נזירי זכתה בפסטיבל הבמה המוזהבת ברומניה. בשנת 2019, היא זכתה בתחרות הבינלאומית, הגל החדש, שנערך בעיר סוצ'י ברוסיה. בשנת 2020, נזירי השתתפה שוב בקדם האלבני לאירוויזיון 2021, עם השיר "Pendesë", ולא נבחרה לייצג את ארצה בתחרות. 2017 – "Piedestal" 2018 – "Fli në krahët e mi" (עם פלורי נזיפי) 2019 – "E theve" 2019 – "Ishe ti" 2020 – "Pendesë" איניס נזירי, ברשת החברתית אינסטגרם איניס נזירי, סרטונים בערוץ היוטיוב איניס נזירי, באתר MusicBrainz (באנגלית) INIS NEZIRI Albania: Eugent Bushpepa wins Festivali i Këngës 56 with "Mall" Romania: FiK 56 star Inis Neziri wins grand prize at Golden Stag Festival Inis Neziri wins top prize at the Golden Stag Festival Albania: 26 artists confirmed for Festivali i Këngës 59…including Orgesa Zaimi, Inis Neziri and Era Rusi
Best Friend

Best Friend הוא סינגל שהוקלט על ידי הראפרית האמריקאית סוויטי. השיר יצא לאור ב-7 בינואר 2021, כסינגל השלישי מתוך אלבום הבכורה העתידי שלה, Pretty Bitch Music.‏ בשיר משתפת הזמרת והראפרית האמריקאית דוג'ה קאט, והוא הופק על ידי ד"ר לוק, שהפיק גם את הסינגל הקודם של סוויטי, "Tap In" ו-Rocco Did It Again!. השיר קיבל מועמדות בטקס פרסי גראמי ה-64 בקטגוריה שיר הראפ הטוב ביותר. ב-4 בדצמבר 2020, "Best Friend" יצא לאור בטעות לפני הזמן בפלטפורמות כמו אפל מיוזיק וספוטיפיי. מאוחר יותר סוויטי הביעה ברשתות החברתיות את אכזבתה מחברת התקליטים, וורנר רקורדס, באשר לטיפול בהוצאת השיר. היא כתבה: "אני מאוכזבת מאוד מחברת התקליטים שלי, WBR, על שהוציאו מוקדם מדי סינגל שכל כך התרגשתי לגביו. אני מרגישה שזלזלו בי. אני פועלת עם כל צוות הקריאייטיב שלי והייתה חשיפה כזאת מטומטמת של 'best friends'. הצמא להשפעה ולכסף הוא אמיתי וזה רומס את האמנות של האמנים". הסינגל הוסר משירותי הסטרימינג ביום שלמחרת. בחודש יוני 2021 דירג בילבורד את השיר במקום ה-15 ברשימת "50 השירים הטובים ביותר בשנת 2021 עד כה". מגזין Complex דירג את השיר במקום ה-28 ברשימת ״50 השירים הטובים ביותר לשנת 2021 (עד כה)״. הווידאו קליפ הנלווה שצולם לשיר בוים על ידי דייב מאיירס ופורסם בערוץ היוטיוב של סוויטי ב-8 בינואר 2021, בסמוך לצאת הסינגל עצמו. בווידאו משתתפות סוויטי ודוג'ה קאט, ובו הן נראות במצבים שונים, למשל בנסיעה, בעמידה בתנוחות שונות מול מכונית טסלה מסנוורת, וגם בקפיצה מצוק אל האוקיינוס. בקליפ מופיע גם הקומיקאי הקנדי-אמריקאי קינג באך. סוויטי ביצעה את השיר בהופעה חיה בטקס פרסי המוזיקה של MTV אירופה 2021 כחלק ממחרוזת עם השירים "Tap In" ן-"Out Out". מידע על היצירה "Best Friend" באתר מיוזיק בריינז מידע על הסינגל "Best Friend" באתר מיוזיק בריינז מידע על היצירה "Best Friend" באתר Discogs מילות השיר "Best Friend" באתר Genius סרטון השיר "Best Friend" באתר יוטיוב סוויטי, דוג'ה קאט, אסיה סמית, קיין, ד"ר לוק, Rocco Did It Again!, ת'רון תומאס Best Friend (feat. Doja Cat) (באנגלית), נבדק ב-2021-01-08 "Saweetie Says She's 'Disappointed' at Her Label For Releasing Doja Cat Collaboration 'Prematurely'". Billboard (באנגלית). נבדק ב-2021-01-08. Moorwood, Victoria (2020-12-04). "Saweetie slams label for releasing Doja Cat collaboration early". REVOLT (באנגלית). נבדק ב-2021-01-08. "Saweetie Feels 'Disrespected' After Label Posts Doja Cat Collab Early". BET.com. נבדק ב-2021-01-08. The 50 Best Songs of 2021 So Far: Staff Picks, בילבורד, ‏8 ביוני 2021 The Best Songs of 2021 (So Far), Complex (באנגלית) "Saweetie Hypes Up Her 'Best Friend' Doja Cat in Bouncy New Collab". Billboard (באנגלית). נבדק ב-2021-01-08. Bloom, Madison. "Saweetie and Doja Cat Share Video for New Song "Best Friend"". Pitchfork (באנגלית אמריקאית). נבדק ב-2021-01-08. "Saweetie Connects With Doja Cat for "Best Friend" Video". Complex (באנגלית). נבדק ב-2021-01-08. Best Friend (feat. Doja Cat) - Single by Saweetie, נבדק ב-2020-09-10 Top 40/Mainstream > Future Releases, נבדק ב-2020-10-09 Top 40/Rhythmic-Crossover > Future Releases, נבדק ב-2020-10-09 "Radio 1 Playlist". BBC. ארכיון מ-5 בפברואר 2021. נבדק ב-5 בפברואר 2021. {{cite web}}: (עזרה) Best Friend (feat. Doja Cat & Stefflon Don) - Single by Saweetie, נבדק ב-2021-03-05
Bigger Love (אלבום)

Bigger Love (בעברית: אהבה גדולה יותר) הוא אלבום האולפן השביעי של הזמר-יוצר האמריקאי, ג'ון לג'נד. האלבום יצא לאור ב-19 ביוני 2020 על ידי חברת התקליטים, קולומביה רקורדס, כשנתיים לאחר צאת אלבום האולפן השישי שלו, A Legendary Christmas. האלבום זכה בפרס גראמי לאלבום ה-R&B הטוב ביותר בטקס פרסי גראמי ה-63. האלבום נכתב עוד בשנת 2019 והקלטותיו הסתיימו בפברואר 2020. על פי גורמים לא רשמיים, לג'נד קיווה להעביר מסר של שמחה ואהבה בהוצאת האלבום, לאור מחאות ג'ורג' פלויד שהתרחשו במהלך הקלטת האלבום. לג'נד הוציא לאור את עטיפת ורשימת הסינגלים של האלבום ב-12 ביוני, שבוע לפני צאתו. שלושת הסינגלים "Conversations in the Dark",‏ "Actions" ו-"Bigger Love" הוצאו לפני פרסום האלבום בהתאמה, ואילו הסינגל "Wild" הוצא לאור רק ב-13 באוגוסט 2020. את הסינגל "Actions", לג'נד ביצע בתוכנית הטלוויזיה האמריקאית, The Tonight Show. האלבום זכה לביקורות מתונות. המגזין האמריקאי, רולינג סטון, נתן לאלבום 3.5 כוכבים מתוך חמש. בנוסף, נאמר בביקורת כי נושאי האלבום מתאימים ומשתלבים עם המצב הנוכחי של מגפת הקורונה. מידע על האלבום Bigger Love באתר MusicBrainz האלבום Bigger Love באתר Discogs האלבום Bigger Love באתר ספוטיפיי רפאל סעדיק (בפועל), אלון פלדר, Di Genius, די.גיי קמפר, צ'ארלי פות', אנדרסון פאאק, ג'ף גיטלמן, TMS, ראיין טדר, Cautious Clay, דני מורדוק, זאק סקלטון, מיכאל בייוטארס, דיגי, LIAS, ריקי ריד, נייט מרסרו, גרג וטנברג, פום פום, אריק האדסון, בנג'מין האדסון וגרג וולס. John Legend's 'Bigger Love' Album Gets a Release Date EGOT winner John Legend says new album 'Bigger Love' is his 'best work' yet JOHN LEGEND REVEALS COVER AND TRACKLIST FOR ‘BIGGER LOVE’ ALBUM Watch John Legend Perform ‘Actions’ on At-Home Edition of ‘Fallon’ BIGGER LOVE by John Legend John Legend - Bigger Love John Legend - Bigger Love John Legend: Bigger Love - synths, snogging and schmaltz John Legend’s ‘Bigger Love’ is a Bear Hug We Need Right Now Album reviews: Neil Young – Homegrown, and John Legend – BIGGER LOVE JOHN LEGEND - BIGGER LOVE BIGGER LOVE JOHN LEGEND COLUMBIA ビガー・ラヴ Official Scottish Albums Chart Top 100 John Legend Bigger Love Official Albums Chart Top 100 Official Hip Hop and R&B Albums Chart Top 40 John Legend
רדאי

האם התכוונתם ל... פרנסס רדאי – פרופסור למשפטים באוניברסיטה העברית בירושלים ובמסלול האקדמי המכללה למינהל קובי גל רדאי – עורך תוכן ומפיק ישראלי, סמנכ"ל התוכן ב-Yes הטלוויזיה בלוויין רדאית או רדאי – מנהיג יהודי מביתא ישראל שחי במאה ה-16 אימרה ראדאי – שחקן יהודי-הונגרי, במאי תיאטרון, מרצה באוניברסיטה, מגיש רדיו מיהאי ראדאי – צלם קולנוע, במאי, עורך טלוויזיה יהודי-הונגרי